ไทย ไม่ออม?
หลังจากแคมเปญระดับชาติ &#8220;อย่าให้ใครว่าไทย&#8221; เริ่มเปิดตัวรณรงค์ไปเมื่อปีที่ผ่านมา จนสามารถจุดกระแสสร้างการรับรู้ ตีแผ่ปัญหาพฤติกรรมเชิงลบของคนไทยได้อย่างโดนใจ ซึ่งเป็นการร่วมมือของเครือข่ายอนาคตไทยกว่า 91 องค์กร
21 เม.ย. 2559

หลังจากแคมเปญระดับชาติ “อย่าให้ใครว่าไทย” เริ่มเปิดตัวรณรงค์ไปเมื่อปีที่ผ่านมา จนสามารถจุดกระแสสร้างการรับรู้ ตีแผ่ปัญหาพฤติกรรมเชิงลบของคนไทยได้อย่างโดนใจ ซึ่งเป็นการร่วมมือของเครือข่ายอนาคตไทยกว่า 91 องค์กร 
สำหรับสถาบันการเงินที่เข้าไปร่วมภาคี มีโครงการ “อย่าให้ใครว่าไทยไม่ออม” ของธนาคารไทยพาณิชย์ โครงการ “อย่าให้ใครว่าไทยไม่ใฝ่รู้” ของธนาคารกรุงเทพ โครงการ “อย่าให้ใครว่าไทยขาดวินัยการเงิน” ของธนาคารเกียรตินาคินร่วมด้วย
โครงการ “อย่าให้ใครว่าไทยไม่ใฝ่รู้” ของธนาคารกรุงเทพ ทำร่วมกับมูลนิธิมั่นพัฒนา จบแคมเปญไปตั้งแต่ 16 ม.ค.ที่ผ่านมา ตอนนี้ถึงคิวของธนาคารไทยพาณิชย์ จัดนิทรรศการ “อย่าให้ใครว่าไทยไม่ออม” ที่พิพิธภัณฑ์ธนาคารไทย ธนาคารไทยพาณิชย์ สำนักงานใหญ่รัชโยธิน
โครงการนี้จัดเพื่อส่งเสริมคุณลักษณะที่ดีของคนไทยในมิติทางการเงิน ให้มีวินัยทางการเงิน รู้จักใช้ เข้าใจเงิน นิทรรศการนี้เปิดงานเมื่อวันพุธที่ 20 เม.ย. และจะจัดแสดงถึงวันที่ 27 พ.ค.นี้ 
งานนี้น้องๆ หนูๆ น่าไปดู เพื่อกระตุ้นให้รักการออมเพื่ออนาคต